| Kurmaičių geležinkelio tiltas |
| --- |
| 

Kurmaičių geležinkelio tiltasKurmaičių geležinkelio tiltas

56°20′20″š. pl. 22°14′19″r. ilg.﻿ / ﻿56.338877°š. pl. 22.238527°r. ilg.﻿ / 56.338877; 22.238527﻿ (Kurmaičių geležinkelio tiltas)Koordinatės: 56°20′20″š. pl. 22°14′19″r. ilg.﻿ / ﻿56.338877°š. pl. 22.238527°r. ilg.﻿ / 56.338877; 22.238527﻿ (Kurmaičių geležinkelio tiltas) |
|  |
| **Vieta** | Kurmaičiai,Mažeikių raj. |
| **Kerta** | Ventą |
| **Ilgis** | ~50 m (senasis) |
| **Pastatytas** | 1918 m. (senasis) XX a. pab. (naujasis) |
| **Konstrukcija** | Santvarinis tiltas (senasis)Sijinis tiltas (naujasis) |

**Kurmaičių geležinkelio tiltas** – du greta stovintys metaliniai tiltai (senasis ir naujasis) per Ventos upę Kurmaičių kaime, Mažeikių rajone, apie 7 km į šiaurės vakarus nuo Mažeikių, 2 km į rytus nuo Ventos (Pumpurų) 
geležinkelio stoties, 2,8 km į rytus nuo kelio  **219**  Bugeniai–Pikeliai , šalia sodų bendrijos. Prieigose pastatyta lankytino objekto nuoroda.

Nenaudojamas senasis tiltas pastatytas tiesiant Liepojos-Romnų geležinkelio (1869-1915 m.) Liepojos-Kaišiadorių atkarpą. Tai santvarinis, vieno tarpatramio tiltas, paskelbtas regioninės reikšmės inžineriniu paminklu, kartu su dviem mūriniais sargybos bokštais priklausantis geležinkelio tilto statinių kompleksui. Jis yra su 2 atramomis pylimo apačioje ir 2 atramomis pylimo viršuje, 50 m ilgio. Statinio būklė bloga, neišlikusios kai kurios metalinės konstrukcijos, nuardyti geležinkelio bėgiai. Tilto atramas puošia rustuoto akmens mūras, betoniniai karnizai. Upės krantus jungia kniedytos plieninės santvaros.

Naujasis šių laikų sijinis tiltas šalia senojo pastatytas palyginti neseniai – XX a. paskutiniame dešimtmetyje.

Istorija
--------

Pirmasis medinis tiltas per Ventą pastatytas 1871–1873 m. tiesiant geležinkelį. Šiuo tiltu keliavo carinei Rusijai reikšmingi kroviniai, todėl vėliau, 1904–1905 m. jis buvo pakeistas tvirtesniu mediniu tiltu. Per I pasaulinį karą, 1915 m. balandį, vokiečių kariuomenė sudegino geležinkelio stoties namą, prekių sandėlį, o šalia esantį geležinkelio tiltą per Ventą susprogdino. 1918 m. tiltas buvo atstatytas, tik tada jo konstrukcijos buvo pakeistos metalinėmis (tiltą atstatė tie patys vokiečiai).

Karo metais tiltas buvo stipriai saugomas, o jo strateginė svarba buvo didelė, nes abiejuose krantuose stovintys mūriniai bokštai su šaudymo angomis likę išvarpyti kulkų skylių. Sklinda kalbos, kad ten vaidenasi, galima išgirsti šūvių garsus. Kalbama, kad šalia tilto buvo sušaudyti keli tūkstančiai žmonių.

Šaltiniai
---------

1. ↑  „Geležinkelio tiltas". Lietuvos Respublikos kultūros vertybių registras.
2. 1 2  Geležinkelio tilto per Ventą statinių kompleksas *mazeikiai.lt*
3. ↑  Šalia Mažeikių – didžiulis geležinkelio tiltas, kuris veda į niekur *15min.lt*
4. ↑  Tiltas, ant kurio vaidenasi? *diena.lt*

Nuorodos
--------

* Henrikas Kebeikis. Geležinkelio tiltas per Ventą prie Mažeikių *lietuvai.lt*, 100 p.
* Geležinkelio tiltas per Ventos upę *niekonaujo.lt*
* Senasis Mažeikių geležinkelio tiltas *pamatyklietuvoje.lt*
* Ventos\_geležinkelio\_stotis. Mažeikių krašto enciklopedija. (Senojo ir naujojo tilto nuotraukos)
* Senasis Kurmaičių geležinkelio tiltas (Mažeikių rajonas) „Tiltas vaiduoklis" YouTube svetainėje  (7:30)

| Artimiausi tiltai per Ventą |
| --- |
| prieš srovę: | **Kurmaičių geležinkelio tiltas** | pasroviui: |
| Kelio  **170**  Mažeikiai–Skuodas  tiltas | Tiltas Nygrande (Latvija) |